Source: https://www.hmpodnikovyvestnik.eu/spravodajca-hont-medik-s-r-o-/rocnik-2013/a32-rozhodnutie-o-osobitnom-nahradnom-volne-pre-zamestnancov-spolocnosti-hont-medik-s-r-o-v-roku-2013/
Timestamp: 2019-05-23 17:44:19+00:00

Document:
Úvodná stránka > Spravodajca - podľa ročníkov > Ročník 2013 > 32. Rozhodnutie o osobitnom náhradnom voľne pre zamestnancov spoločnosti Hont Medik s.r.o. v roku 2013
o osobitnom pracovnom voľne s náhradou mzdy pre
zamestnancov spoločnosti Hont Medik s.r.o. v roku 2013
Podľa § 1 ods. 6, § 9 ods. 1, § 141 ods. 3 písm. b) Zákonníka práce a § 28 ods. 2 až 4 dekrétu č. 1/2013 Sp. Pracovný poriadok spoločnosti Hont Medik s.r.o. v znení neskorších predpisov (ďalej len „pracovný poriadok“) prijímam toto písomné rozhodnutie:
(1) Ak pracovný poriadok neustanovuje niečo iné, patrí každému zamestnancovi spoločnosti Hont Medik s.r.o. (ďalej len „podnik“) nárok na pracovné voľno s náhradou mzdy, a to za
a) nasledovné dni štátnych sviatkov a sviatkov, ktoré sú ďalším dňom pracovného pokoja okrem nedieľ:
1. Deň Ústavy Slovenskej republiky; pracovné voľno s náhradou mzdy za tento sviatok patrí zamestnancom podniku (ďalej len „zamestnanec“) v pondelok – 2. septembra 2013,
2. Sedembolestná Panna Mária; pracovné voľno s náhradou mzdy za tento sviatok patrí zamestnancom v piatok – 20. septembra 2013,
3. Deň boja za slobodu a demokraciu; pracovné voľno s náhradou mzdy za tento sviatok patrí zamestnancom v piatok – 15. novembra 2013,
b) významný podnikový deň, 1) ktorý pripadol na sobotu alebo nedeľu a ktorým je:
1. Medzinárodný deň sestier; za tento významný podnikový deň patrí zamestnancom pracovné voľno s náhradou mzdy v utorok – 30. apríla 2013,
2. deň zapísania predmetu činnosti podniku, ktorým je prevádzkovanie zdravotníckeho zariadenia, druh: ambulancia; odborné zameranie: psychiatria – do obchodného registra; za tento významný podnikový deň patrí zamestnancom pracovné voľno s náhradou mzdy v piatok – 6. septembra 2013,
3. deň vzniku podniku; za tento významný podnikový deň patrí zamestnancom pracovné voľno s náhradou mzdy v piatok – 20. decembra 2013.
(2) Ak pracovný poriadok neustanovuje inak, pracovné voľno s náhradou mzdy patrí každému zo zamestnancov právo na pracovné voľno s náhradou mzdy za významný podnikový deň, ktorým je deň začatia prevádzkovania predmetu činnosti podniku, ktorým je prevádzkovanie zdravotníckeho zariadenia, druh: ambulancia; odborné zameranie: psychiatria, a to v utorok – 1. októbra 2013.
(3) Pracovné voľno s náhradou mzdy podľa odsekov 1 a 2 patrí iba zamestnancom,
a) ktorí sú k podniku v pracovnom pomere založenom pracovnou zmluvou, 2)
b) ktorým nebola počas predchádzajúcich šiestich mesiacov predo dňom, v ktorom by im inak patril nárok na pracovné voľno s náhradou mzdy, uložená žiadna sankcia za porušenie pracovnej disciplíny; 3) to neplatí, ak sa na zamestnanca, ktorému bola uložená takáto sankcia, v dôsledku rozhodnutia konateľa podniku (ďalej len „konateľ“) o generálnom pardone 4) povinne hľadí akoby mu táto sankcia uložená nebola, ktorý má rovnaký nárok na pracovné voľná s náhradou mzdy ako zamestnanec, ktorému počas šiestich mesiacov predo dňom pracovného voľna s náhradou mzdy nebola uložená žiadna sankcia za porušenie pracovnej disciplíny. 5)
(1) Skutočnosť, že zamestnancovi patrí nárok na pracovné voľno s náhradou mzdy podľa § 1, oznámi mu konateľ písomným oznámením.
(2) Písomné oznámenie konateľa podľa odseku 1 sa doručuje do vlastných rúk zamestnanca, ktorého sa týka. Na toto doručovanie a nastanie jeho účinkov sa použijú príslušné ustanovenia Zákonníka práce o doručovaní. 6)
(1) V sporných prípadoch rozhoduje o nároku zamestnanca na pracovné voľno s náhradou mzdy uvedené v § 1 konateľ písomným rozhodnutím.
(2) Na rozhodovanie konateľa podľa odseku 1 sa rozhodovací poriadok podniku nepoužije; 7) príslušné písomné rozhodnutia konateľa sú právoplatné, vykonateľné a nemožno voči nim podávať žiadne odvolania.
(3) Doručovanie a nastanie jeho účinkov v prípade písomných rozhodnutí konateľa vydaných podľa odseku 1 sa spravuje ustanoveniami Zákonníka práce o doručovaní. 6)
(4) Zastupovanie podnikového zdravotníckeho zariadenia ako poskytovateľa zdravotnej starostlivosti 8) počas dočasnej neprítomnosti zamestnancov, ktorí sú zdravotníckymi pracovníkmi podľa osobitného predpisu 9) počas pracovného voľna s náhradou mzdy uvedeného v § 1 zabezpečí konateľ.
(5) Toto rozhodnutie sa povinne vyhlási plným znením v Spravodajcovi Hont Medik s.r.o.
Toto rozhodnutie nadobúda účinnosť 1. mája 2013.
1) Dekrét č. 14/2013 Sp. o významných dňoch spoločnosti Hont Medik s.r.o. v znení dekrétu č. 27/2013 Sp.
2) § 42 Zákonníka práce.
3) § 28 ods. 1 a 2 pracovného poriadku.
4) § 18 ods. 3 pracovného poriadku.
5) § 28 ods. 3 pracovného poriadku.
6) § 38 Zákonníka práce.
7) § 3 ods. 2 dekrétu č. 6/2013 Sp. Rozhodovací poriadok spoločnosti Hont Medik s.r.o.
8) § 79 ods. 1 písm. j) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
9) § 27 zákona č. 578/2004 Z. z. v znení neskorších predpisov.
Skopírujte prosím tento text: b4c1829923f9

References: § 1
 § 9
 § 141
 § 28
 § 1
 § 1
 § 1
 § 42
 § 28
 § 18
 § 28
 § 38
 § 3
 § 79
 § 27